text: Endnu et krisemøde i Vejen EH
  28 april 2014 kl. 16.39
  Klokken 18.00 mandag aften skal håndboldklubben Vejen EHs skæbne afgøres på et krismøde.
  Hånboldklubben Vejen EH har mildest talt levet en turbulent tilværelse i 2014. I slutningen af januar gik klubben i betalingsstandsning, og den 27. februar meddelte klubbens direktør, at klubben skulle lukke. Det skulle den så pludselig ikke alligevel.
  Senere blev spillerene bedt om at gå ned i løn, men det har ikke reddet klubben fra de store økonomiske vanskeligheder. Nu er der ekstraordinært bestyrelsesmøde i aften. Mødet vil ifølge direktøren sandsynligvis afgøre klubbens fremtid.
  